CELEX: 62006TN0394
Language: et
Date: 2006-12-11 00:00:00
Title: Kohtuasi T-394/06: 11. detsembril 2006 esitatud hagi — Itaalia versus komisjon

24.2.2007   
            
            
               ET
            
            
               Euroopa Liidu Teataja
            
            
               C 42/32
            
         11. detsembril 2006 esitatud hagi — Itaalia versus komisjon
   (Kohtuasi T-394/06)
   (2007/C 42/55)
   Kohtumenetluse keel: itaalia
   Pooled
   
      Hageja: Itaalia Vabariik (esindaja: Avvocato dello Stato G. Aiello)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 3. oktoobri 2006. aasta otsus K(2006) 4324, mis tehti teatavaks samal kuupäeval, osas, milles ühenduse rahastamisest jäetakse välja seoses Euroopa Põllumajanduse Arendus- ja Tagatisfondi tagatisrahastust rahastatavate kulude kontrollimise ja heakskiitmisega kohaldatavad finantstagajärjed juhtudel, kui ettevõtjad on eiranud eeskirju, ja määratakse need Itaalia Vabariigi eelarve kanda.
            
         Väited ja peamised argumendid
   Käesolevas kohtuasjas vaidlustab Itaalia Vabariik selle, et ühenduse rahastamisest jäeti välja ja sellest tulenevalt määrati Itaalia Vabariigi eelarve kanda selliste 157 eeskirjade eiramisega seotud finantstagajärjed kogusummas 310 849 495,98 eurot, millega seoses hageja ei tegutsenud piisavalt hoolikalt algatades sissenõudmismenetluse.
   Oma nõuete toetuseks väidab hageja, kes vaidlustab temapoolse hooletuse olemasolu, järgmist:
   
               —
            
            
               rikuti ja/või kohaldati vääralt nõukogu 4. märtsi 1991. aasta määruse (EMÜ) nr 595/91 eeskirjade eiramise ja valesti makstud summade tagasinõudmise kohta ühise põllumajanduspoliitika rahastamisel, infosüsteemi loomise kohta selles valdkonnas ning määruse (EMÜ) nr 283/72 kehtetuks tunnistamise kohta (1) artikli 5 lõiget 2;
            
         
               —
            
            
               rikuti ja/või kohaldati vääralt nõukogu 21. aprilli 1970. aasta määruse (EMÜ) nr 729/70 ühise põllumajanduspoliitika rahastamise kohta (2) artikli 8 lõike 1 punkti c ja nõukogu 17. mai 1999. aasta määrust (EÜ) nr 1258/1999 ühise põllumajanduspoliitika rahastamise kohta (3).
            
         
      (1)  EÜT L 67, 14.3.1999, lk 11 ; ELT eriväljaanne 03/11, lk 171.
   
      (2)  EÜT L 94, 28.4.1970, lk 13.
   
      (3)  EÜT L 160, 26.6.1999, lk 103 ; ELT eriväljaanne 03/25, lk 414.